title: Neolitico
text: Se conoix con o nombre de Neolitico (d'o griego νέος, néos, "nuevo", y λίθος, líthos, "piedra", "piedra nueva") a una parte d'a Prehistoria (u millor d'a dita Edat de Piedra), caracterizata por o descubrimiento de l'agricultura y d'a ganadería (y con l'alazetz de l'alfarería), que ye asinas quan l'ombre esdevién sedentario. Mesmo en o suyo nombre se veye a contraposición con o Paleolitico ("piedra viella"), y o termin estió una propuesta d'o John Lubbock, ta fer referencia a una traza nueva ta treballar as ferramientas en piedra, que no nomás se percutiban a golpes sino que a más se puliban.
  
  A nueva tecnica amaneixió en Orient Proximo, dende on se difundió dica estendillar-se por tot o mundo, mica en mica. Por ixo iste periodo prencipia, seguntes os lugars, entre o 7000 aC y o 4000 aC, encara que en a redolada d'o Kurdistán ye a on se troban os chacimientos de mayor antiguidat, alto u baixo d'o 8000 aC u mesmo d'o 9000 aC. En Europa, se considera que o Neolitico prencipia arredol d'o 5000 aC.
  
  Os historiadors consideran que o Neolitico remata quan s'estendilla a escritura y a metalurchia, estando succedito por a Edat d'o Cobre u Calcolitico, alto u baixo mientres o IV milenio aC, encara que con disparidat de calendatas seguntes cada rechión.
  
  Os prehistoriadors dividen iste periodo en tres fases:
   Neolitico inicial (u de fase I).
   Neolitico meyo (u de fase II).
   Neolitico final (u de fase III).
  
  Se veiga tamién 
   Edat de Piedra.
   Prehistoria.
   Paleolitico.
  
  Vinclos externos
  
  Referencias 
  
  Edat de Piedra
  Neolitico